
Dolgozatunk során bemutatjuk a geotermikus energia felhasználásának lehetséges módjait és foglalkozunk a hőszivattyúval történő energiakinyeréssel. Részletesen tárgyaljuk a termálvízzel történő épületfűtést, és bemutatunk egy olyan megvalósult projektet, amely 1993. óta folyamatosan bővül és példaértékű Magyarországon a geotermikus energia felhasználás szempontjából. Továbbá összehasonlításra kerül a hagyományos és geotermikus energiafelhasználás. A Kárpát-medence területén a geotermikus adottságok nagyon kedvezőek, főként Magyarországon. Itt található a legnagyobb terület Közép Európában, ahol a földi hőáram jelentősen meghaladja a világátlagot.
A dolgozat további célja bemutatni a Nap nyújtotta adottságok energiafelhasználási lehetőségeit, melyet Földünk raktároz, mivel a fosszilis energiaforrásaink végesek.
A dolgozatunk utolsó fejezetében bemutatjuk a veresegyházi közmű kiterjesztése során megvalósult eredmények költséghatékonyságát, energiafelhasználásának alakulását termálvízzel, földhővel, és földgázzal történő épületfűtés esetén. Több lehetséges építési technológiával végeztünk fiktív összehasonlítást számításokkal alátámasztva.



